text: Omfattende program for de kongelige
  07 juni 2013 kl. 05.15
  Regentparret besøger i dag Haderslev. De skal gennem et omfattende program.
  Regentparret skal gennem et alsidigt program, når de idag besøger Haderslev.
  Programmet ser således ud:
  Kl. 10 ankommer parret til Honnørkajen, hvor de bliver officielt modtaget.
  Dernæst kører regentparret i karet gennem Haderslev, eskorteret af Gardehusarregimentets Hesteskadron.
  Turen stopper ved Haderslev Domkirke, hvor Haderslev Drengekor vil synge for parret.
  Kl. 10.50 er der modtagelse på Haderslev Rådhus.
  Dernæst kører regentparret med veterantog fra Haderslev til Hammelev, med kort stop ved Plejecenter Kong Frederik IX.
  Derefter er der frokost på Tørning Mølle.
  Efter frokosten skilles parret.
  Dronningen skal på besøg på ungeuniverset på Sønder Otting Skole. Dronningen indviede skolen for 40 år siden. Dengang hed den Hjortebroskolen 
  Derefter besøger hun boligbebyggelsen Søslangen.
  Prins Henrik skal først besøge Lindab og siden Slesvigske Musikhus.
  Kl. 15.05 samles parret igen og besøger Udbetaling Danmark - ATP. En halv time senere besøger de VUC Syds byggeri på havnen.
  Kl. 15.55 bliver Streetdome-byggeriet og siloen vist frem, inden regentparret vender tilbage til Kongeskibet Dannebrog.
  Om aftenen er de royale vært ved en reception på Kongeskibet Dannebrog, og kl. 22 sejler regentparret, mens der er fakkeloptog på kajen.
  Se mere i TV SYD Nyheder kl. 19.30.
  